text: Den 40-årige mand blev blev offer i et skuddrama på en landejendom ved Hadsund, hvor i alt syv mænd var samlet. Her blev vedkommende skudt med et haglgevær. Politiet blev gjort opmærksom på drabet klokken 22.00 mandag aften. Nordjyllands Politi har anholdt seks mænd, der var på landejendommen. To af mændende på 22 år og en 50-årig bliver senere tirsdag fremstillet i retten i Aalborg - sigtet for drab eller medvirken til drab. Vicepolitikommissær Lars Nørskov Jørgensen ved politiet i Hobro siger, at de seks anholdte er gamle kendinge af politiet, og de fremstilles senere tirsdag i retten i Aalborg, hvor der vil blive krævet lukkede døre af hensyn til den videre efterforskning. Du kan følge sagen her på tv2nord.dk og i vores udsendelser klokken 16.10, 18.10, 19.30 og 22.20. Desuden følger TV2/NEWS også sagen.
summary: En 40-årig blev mandag aften fundet dræbt ved Hadsund. Seks mænd anholdt, og to sigtes for henholdsvis drab og medvirken til drab.